b'\n_START_ARTICLE_\nBanco Ambrosiano\n_START_PARAGRAPH_\nBanco Ambrosiano oli italialainen pankki, jonka toiminta kaatui 1982. Pankin ep\xc3\xa4onnistumisen keskeisin\xc3\xa4 tekij\xc3\xb6in\xc3\xa4 olivat pankin puheenjohtaja Roberto Calvi ja h\xc3\xa4nen j\xc3\xa4senyytens\xc3\xa4 laittomassa vapaamuurariloosi P2:ssa. Calvista usein k\xc3\xa4ytettiin nimityst\xc3\xa4 \'jumalan pankkiiri\' ("God\'s Banker"), h\xc3\xa4nen l\xc3\xa4heisten yhteyksiens\xc3\xa4 vuoksi Vatikaaniin. Calvi l\xc3\xb6ydettiin kuolleena hirttosilmukassa Blackfriars Bridge-sillalla Lontoossa kes\xc3\xa4kuussa 1982._NEWLINE_Pankin nimi tulee katolisesta pyhimys Ambrosiuksesta._NEWLINE_Vatikaanin pankki oli Banco Ambrosianon p\xc3\xa4\xc3\xa4osakkeenomistaja. ja paavi Johannes Paavali I:n kuoleman on huhuttu liittyv\xc3\xa4n Ambrosiano-skandaaliin, antaen yhden alajuonista Kummiset\xc3\xa4 III:een. Vatikaanin pankkia syytettiin my\xc3\xb6s contrien ja Puolan Solidaarisuus-liikkeen tukemisesta Banco Ambrosianon kautta._NEWLINE_Vuonna 1978 Italian pankki teki raportin Banco Ambrosianosta, ja se johti rikostutkintaan. Pian senj\xc3\xa4lkeen kuitenkin asiaa tutkiva Alessandrini, joutui vasemmistoterroristiryhm\xc3\xa4n tappamaksi. My\xc3\xb6s Italian pankin Banco Ambrosianoa tutkivan virkailijan Mario Sarcinellin tutkimuksille tuli loppu h\xc3\xa4nen joutuessaan vankilaan, syytteiden paljastuessa my\xc3\xb6hemmin aiheettomiksi._NEWLINE_Vuonna 1981 poliisi teki ratsian vapaamuurariloosi P2:n toimistoon, jotta saisivat kiinni Licio Gellin, ja he l\xc3\xb6ysiv\xc3\xa4t lis\xc3\xa4toditeita Roberto Calvia vastaan. Calvi joutui vankeuteen, oikeuteen ja tuomittiin 4 vuodeksi vankeuteen. Kuitenkin h\xc3\xa4n p\xc3\xa4\xc3\xa4si vapaalle jalalle, ja piti asemansa pankissa._NEWLINE_Vuonna 1982 Calvi pakeni maasta v\xc3\xa4\xc3\xa4r\xc3\xa4n passin turvin, ja Italian pankki otti pankin haltuunsa. Calvin sihteeri hypp\xc3\xa4si ikkunasta menett\xc3\xa4en henkens\xc3\xa4. Calvi l\xc3\xb6ytyi my\xc3\xb6hemmin kuolleena Lontoosta._NEWLINE_Huhtikuussa 1992 tuomittiin Milanon oikeudessa 33 henkil\xc3\xb6\xc3\xa4 petoksista liittyen Banco Ambrosianon toiminnan romahdukseen.\n_START_SECTION_\nClearstream-skandaali\n_START_PARAGRAPH_\nBanco Ambrosiano on my\xc3\xb6s liitetty Clearstream-skandaaliin. Clearstreamin 48-vuotias johtaja G\xc3\xa9rard Soisson, l\xc3\xb6ydettiin yll\xc3\xa4tt\xc3\xa4en kuolleena 2 kk ennen Banco Ambrosianon skandaalin tuloa julkisuuteen. Clearstreamist\xc3\xa4 toukokuussa 1983 erotettu Ernest Backes, joka oli Clearstreamin johtavia henkil\xc3\xb6it\xc3\xa4, on sanonut ett\xc3\xa4 h\xc3\xa4net erotettiin koska h\xc3\xa4n tiesi liikaa Banco Ambrosiano-skandaalista.'